钦定古今图书集成/明伦汇编/氏族典/第040卷 > 《凌迪知万姓统谱》 > 庞葱
## 钦定古今图书集成/明伦汇编/氏族典/第040卷 > 《凌迪知万姓统谱》 > 庞葱

按《战国策》：庞葱与太子质于邯郸，谓魏王曰：“今一人
言市有虎，王信之乎？”王曰：“否。二人言市有虎，王信之
乎？”王曰：“寡人疑之矣；三人言市有虎，王信之乎？”王曰：
“寡人信之矣。”庞葱曰：“夫市之无虎明矣，然而三人言
而成虎，今邯郸去大梁也远，于市，而议臣者过于三
人矣。愿王察之也。”王曰：“寡人自为知。”于是辞行而谗
言先至。后太子罢，质果不得见。